Kooikerhondje Belanda

Kooikerhondje Belanda atau hanya kooikerhondje ialah satu baka anjing jenis spaniel kecil dengan keleluhuran Belanda yang pada asalnya digunakan sebagai anjing pekerja, khususnya di dalam samaran untuk mengumpan itik. Baka ini bertarikh kembali ke abad ke-16 dan membuat penampilan kerap dalam lukisan dari Zaman Keemasan Belanda.

Perihal

Penampilan
Kooikerhondje ialah anjing sukan kecil mirip spaniel. Anjing ini, yang pada asalnya dibiakbakakan di Belanda sebagai anjing pemburu itik, mempunyai ekor berumbai putih untuk tujuan penarikan itik.

Ketinggian keutamaan pada paras kelasa ialah  untuk jantan dan  untuk betina. Piawaian FCI mengizinkan julat  untuk jantan dan  untuk betina. Baka ini mempunyai lapis bulu ganda beralun sederhana panjang dan pewarnaanya ialah putih dan jingga-merah. Sesetengah kooikerhondje mempunyai hujung telinga hitam, yang dirujuk sebagai "anting-anting".

Kesihatan
Sebilangan penyakit boleh waris telah dikenal pasti pada kooikerhondje, termasuk miopati keradangan, penyakit von Willebrand Jenis III, mielopati menekrosis, displasia ginjal, kehelan tempurung lutut, dan ataksia. Sebuah kajian Belanda tentang 842 ekor anjing mendapati bahawa kehelan tempurung lutut adalah prevalen pada 24% daripada jumlah anjing yang diimbas. Semasa tempoh kajian — yang bermula pada tahun 1994 dan tamat pada tahun 2011 — prevalens keadaan ini menurun daripada 28% kepada 19%, walaupun prevalens masih lebih tinggi daripada untuk anjing spaniel lain.

Sejarah
Kooikerhondje dikembangkan di Belanda pada sekitar abad ke-16 untuk mengumpan itik ke dalam denak itik supaya pemburu dapat semudahnya menangkap unggas itu. Gaya perburuan kooikerhondje diilhami oleh rubah, apabila pemburu Belanda sedar bahawa itik tertarik dengan rubah yang bermain dekat dengan air, selagi tidak bertentang mata.

Kooikerhondje kerap muncul dalam lukisan karya tuan-tuan Belanda seperti Jan Steen, Rembrandt, dan Johannes Vermeer. Baka ini dipercayai sebagai leluhur kepada anjing pengutip pemburu itik Nova Scotia.

Baka ini hampir menjadi pupus semasa Perang Dunia Kedua sehingga Baroness van Hardenbroek van Ammerstol menyelamatkannya. Baka ini tidak diiktiraf secara rasmi oleh Raad van Beheer op Kynologisch Gebied in Nederland sehingga tahun 1971 dan sejak itu telah diimport ke negara lain dan diiktiraf secara rasmi. Pada Januari 2013, The Kennel Club mengumumkan bahawa pihaknya mengelaskan kooikerhondje semula daripada kumpulan gundog kepada kumpulan utiliti berkuat kuasa Januari 2014. Keputusan itu dicapai selepas perbincangan dengan kelab baka British dan persetujuan sebulat suara dicapai.

Kooikerhondje diiktiraf oleh American Kennel Club pada tahun 2018. Baka ini memperoleh kemasyhuran di Amerika Syarikat pada tahun 2020-an, sebahagiannya oleh sebab Decoy Ohtani, iaitu seekor kooikerhondje yang dimiliki oleh pemain besbol Shohei Ohtani.

Lihat juga
 Senarai baka anjing
 Pemburuan unggas air

Catatan

Rujukan

Pautan luar


Kategori:Baka anjing
Kategori:Baka anjing berasal dari Belanda
Kategori:Baka FCI
Kategori:Baka anjing jarang
Kategori:Spaniel